rejauldu/bengali-wikipedia huggingface dataset:
চর রমনী মোহন বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি ইউনিয়ন।   আয়তন  চর রমণীমোহন ইউনিয়নের আয়তন ৬৮.৪২ বর্গ কিলোমিটার। এটি আয়তনের দিক থেকে লক্ষ্মীপুর জেলার সবচেয়ে বড় ইউনিয়ন।https://web.archive.org/web/20151208044832/http://www.bbs.gov.bd/WebTestApplication/userfiles/Image/National%20Reports/Union%20Statistics.pdf   জনসংখ্যা    অবস্থান ও সীমানা  লক্ষ্মীপুর সদর উপজেলার সর্ব-পশ্চিমে চর রমণীমোহন ইউনিয়নের অবস্থান। এ ইউনিয়নের উত্তর-পশ্চিমে রায়পুর উপজেলার উত্তর চর বংশী ইউনিয়ন ও দক্ষিণ চর বংশী ইউনিয়ন; উত্তর-পূর্বে চর রুহিতা ইউনিয়ন, শাকচর ইউনিয়ন ও টুমচর ইউনিয়ন; দক্ষিণ-পূর্বে ভবানীগঞ্জ ইউনিয়ন, কমলনগর উপজেলার চর লরেন্স ইউনিয়ন ও চর কালকিনি ইউনিয়ন; দক্ষিণ-পশ্চিমে মেঘনা নদী ও ভোলা জেলার দৌলতখান উপজেলার মদনপুর ইউনিয়ন এবং পশ্চিমে মেঘনা নদী, ভোলা জেলার ভোলা সদর উপজেলার রাজাপুর ইউনিয়ন ও বরিশাল জেলার মেহেন্দিগঞ্জ উপজেলার গোবিন্দপুর ইউনিয়ন অবস্থিত।   প্রশাসনিক কাঠামো  চর রমণীমোহন ইউনিয়ন লক্ষ্মীপুর সদর উপজেলার আওতাধীন ২০নং ইউনিয়ন পরিষদ। এ ইউনিয়নের প্রশাসনিক কার্যক্রম লক্ষ্মীপুর সদর থানার আওতাধীন। এটি জাতীয় সংসদের ২৭৫নং নির্বাচনী এলাকা লক্ষ্মীপুর-২ এর অংশ।   ইতিহাস  অত্র ইউনিয়ন সাবেক বৃহত্তম শাকচর ইউনিয়নের অন্তভূক্ত ছিল। কিন্তু ২০০৮ সালে শাকচর ইউনিয়ন কে তিনভাগে ভাগ করা হয়। তখন চররমণীমোহন ইউনিয়ন গঠিত হয় সাবেক শাকচর ইউনিয়নের ৫ ও ৬ নং ওয়ার্ড নিয়ে।  চররমণীমোহন ইউনিয়নটি লক্ষীপুর সদর উপজেলার সর্ব দক্ষিণে অবস্থিত। জেলার একমাত্র পর্যটক এলাকা মজু চৌধুরীর হাট চররমণীমোহন ইউনিয়নে অবস্থিত।  এছাড়াও  ইউনিয়নটির পাশের জেলা ভোলা হওয়ায় প্রতিদিন হাজার হাজার লোক ভোলা ও বরিশাল জেলায় যাতায়াত করে থাকে।   শিক্ষা প্রতিষ্ঠান  এই ইউনিয়নে ৪,টি উচ্চ বিদ্যালয়।  ও ৯,টি প্রাথমিক বিদ্যালয় রয়েছে এবং ১০,টি  দ্বীনি মাদ্রাসা রয়েছে এছাড়াও আরোও অনেক গুলো মক্তব রয়েছে।    যোগাযোগ ব্যবস্থা    খাল ও নদী  মেঘনা নদী,রহমত খালি খাল   হাট-বাজার  মজু চৌধুরীর হাট   দর্শনীয় স্থান    উল্লেখযোগ্য ব্যক্তি    জনপ্রতিনিধি    আরোও দেখুন   মজু চৌধুরীর হাট  রহমত খালি খাল  লক্ষ্মীপুর সদর উপজেলা  লক্ষ্মীপুর সদর থানা  লক্ষ্মীপুর জেলা   তথ্যসূত্র    বহিঃসংযোগ      বিষয়শ্রেণী:লক্ষ্মীপুর সদর উপজেলার ইউনিয়ন বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
স্ক্রিন পুরস্কার হল ভারতে অনুষ্ঠিত বার্ষিক পুরস্কার আয়োজন, যেখানে বলিউড চলচ্চিত্র শিল্পে অনন্য অবদানের জন্য শিল্পী ও কলাকুশলীদের সম্মাননা প্রদান করা হয়। চলচ্চিত্র শিল্পের বিভিন্ন পেশাদার ব্যক্তিদের একটি প্যানেল মনোনীত ও বিজেতাদের নির্বাচন করেন। এটি ২০০০ থেকে ২০০১ ও ২০১৬ থেকে বর্তমান (২০১৮) পর্যন্ত স্টার স্ক্রিন পুরস্কার, ২০১২ থেকে ২০১৩ পর্যন্ত কালারস স্ক্রিন পুরস্কার এবং ২০১৪ থেকে ২০১৫ সালে লাইফ ওকে স্ক্রিন পুরস্কার নামে পরিচিত ছিল।Vanita Kohli-Khandeka, The Indian Media Business,  SAGE Publications India, Aug 1, 2008  ইতিহাস ১৯৯৪ সালে এক্সপ্রেস গ্রুপের চেয়ারম্যান বিবেক গোয়েনকা স্ক্রিন পুরস্কার চালু করেন। এই পুরস্কারটি জুরি পুরস্কারের পাশাপাশি জনপ্রিয় বিভাগে পুরস্কার প্রদানের মাধ্যমে ভারতের প্রথম পুরস্কার হিসেবে নিজেদের অবস্থান দৃঢ় করে। এছাড়া এটি প্রতি বছরের প্রথম পুরস্কার হিসেবে প্রদান করা হয়।  পুরস্কারের বিভাগ  জুরি পুরস্কার  শ্রেষ্ঠ চলচ্চিত্র  শ্রেষ্ঠ পরিচালক  শ্রেষ্ঠ অভিনেতা  শ্রেষ্ঠ অভিনেত্রী  শ্রেষ্ঠ পার্শ্ব অভিনেতা  শ্রেষ্ঠ পার্শ্ব অভিনেত্রী  শ্রেষ্ঠ খল অভিনেতা  শ্রেষ্ঠ কৌতুকাভিনেতা  শ্রেষ্ঠ সঙ্গীত পরিচালক  শ্রেষ্ঠ গীতিকার  শ্রেষ্ঠ পুরুষ নেপথ্য শিল্পী  শ্রেষ্ঠ নারী নেপথ্য শিল্পী  শ্রেষ্ঠ পুরুষ অভিষেক  শ্রেষ্ঠ নারী অভিষেক  সমালোচক পুরস্কার  শ্রেষ্ঠ অভিনেতা (সমালোচক)  শ্রেষ্ঠ অভিনেত্রী (সমালোচক)  জনপ্রিয় পুরস্কার  শ্রেষ্ঠ অভিনেতা (জনপ্রিয়)  শ্রেষ্ঠ অভিনেত্রী (জনপ্রিয়)  কারিগরী পুরস্কার  শ্রেষ্ঠ কাহিনি  শ্রেষ্ঠ চিত্রনাট্য  শ্রেষ্ঠ সংলাপ  শ্রেষ্ঠ আবহ সঙ্গীত  শ্রেষ্ঠ চিত্রগ্রহণ  শ্রেষ্ঠ চিত্রসম্পাদনা  শ্রেষ্ঠ নৃত্য পরিচালনা  শ্রেষ্ঠ শব্দগ্রহণ  শ্রেষ্ঠ বিশেষ ইফেক্টস  শ্রেষ্ঠ শিল্প নির্দেশনা  শ্রেষ্ঠ মারপিঠ  বিশেষ পুরস্কার  স্ক্রিন আজীবন সম্মাননা পুরস্কার  জোড়ি নাম্বার ওয়ান  শ্রেষ্ঠ শিশু শিল্পী  বর্ষসেরা বিনোদনদাতা (২০১০)  শ্রেষ্ঠ অ্যানিমেশন চলচ্চিত্র (২০০৯)  শ্রেষ্ঠ ইংরেজি ভাষার চলচ্চিত্র (২০০৯)  শ্রেষ্ঠ তরুণ প্রতিভা  দশকের সেরা যুগল  শতাব্দীর সেরা বিনোদন ব্যক্তিত্ব - রাজ কাপুর (২০০২)  বর্ষসেরা পরিবেশনকারী - একতা কাপুর (২০১২)  ভারতীয় চলচ্চিত্রের কিংবদন্তি - অমিতাভ বচ্চন (২০১৩)  পরিসংখ্যান একক চলচ্চিত্রের জন্য সর্বাধিক বিজয়  দঙ্গল - ১২  থ্রি ইডিয়টস - ১০  পরিচালনার জন্য সর্বাধিক পুরস্কার  সঞ্জয় লীলা ভন্সালী  - ৩  অভিনয়ের জন্য সর্বাধিক পুরস্কার - পুরুষ (শ্রেষ্ঠ অভিনেতা + পার্শ্ব অভিনেতা)  অমিতাভ বচ্চন     (৪+0)   = ৪  হৃতিক রোশন    (৪+0)   = ৪  শাহরুখ খান     (৪+0)   = ৪  অভিনয়ের জন্য সর্বাধিক পুরস্কার - পুরুষ (শ্রেষ্ঠ অভিনেত্রী + পার্শ্ব অভিনেত্রী)  বিদ্যা বালান      (৫+0)   = ৫  মাধুরী দীক্ষিত    (৩+১)   = ৪  সঙ্গীত পরিচালনার জন্য সর্বাধিক পুরস্কার  এ. আর. রহমান               = ৫  গীতিকারের জন্য সর্বাধিক পুরস্কার  জাভেদ আখতার         = ৫  গুলজার                  = ৪  নেপথ্য শিল্পীর জন্য সর্বাধিক পুরস্কার - পুরুষ  অরিজিৎ সিং                   = ৪  সোনু নিগম                = ৩  নেপথ্য শিল্পীর জন্য সর্বাধিক পুরস্কার - নারী  শ্রেয়া ঘোষাল            = ৬  বয়োকনিষ্ঠ অভিনেত্রী  আলিয়া ভাট (২৩ বছর বয়সে উড়তা পাঞ্জাব চলচ্চিত্রের জন্য)  বয়োকনিষ্ঠ অভিনেতা  হৃতিক রোশন (২৭ বছর বয়সে কাহো না... প্যায়ার হ্যায় চলচ্চিত্রের জন্য)  তথ্যসূত্র  বহিঃসংযোগ   স্ক্রিন ইন্ডিয়া ওয়েবসাইট  List of winners from 1994-2000  স্টার স্ক্রিন পুরস্কার  Streaming on Hotstar    বিষয়শ্রেণী:১৯৯৫-এ প্রবর্তিত পুরস্কার বিষয়শ্রেণী:১৯৯৫-এ মহারাষ্ট্রে প্রতিষ্ঠিত বিষয়শ্রেণী:বলিউডের চলচ্চিত্র পুরস্কার
থাম্ব|আরতুগুল এর খাতুন একটি তৈলচিত্রে। খাতুন ( অথবা قادین‎  Kadın, ,  khātūn; মঙ্গোলীয়: , খাতুন, хатан খাতান; ; ) হলো নারীদের আভিজাত্য একটি উপাধি যা এসেছে খান উপাধি থেকে৷ এই উপাধি প্রথম ব্যবহৃত হয় তুর্কি খাগানত এবং পরবর্তী মঙ্গোল সাম্রাজ্যে৷  ব্যুৎপত্তি ও ইতিহাস মধ্য এশিয়ায় ইসলামের আগমনের আগে,খাতুন ছিল বোখারার রাণীর উপাধি। এনসাইক্লোপিডিয়া অব ইসলাম অনুসারে, "খাতুন হলো থটুন-চুয়েহের স্ত্রী ও মহিলা আত্মীয় ও পরবর্তী তুর্কি শাসকদের দ্বারা সোগডিয়ান ভাষা বংশের একটি উপাধি। "  ব্রুনো দে নিকোলা Women in Mongol Iran: The Khatuns, 1206-1335 বই অনুসারে:  “খাতুন” শব্দের ভাষাগত উৎস সম্ভবত প্রাচীন তুর্কি বা সোগদিয়ান বংশোদ্ভূত হলেও অজানা।  ডি নিকোলা বলেছে যে মধ্য এশিয়া জুড়ে মঙ্গোলদের বিস্তার লাভের আগে খাতুনের অর্থ ছিল ‘ভদ্রমহিলা’ ​​বা ‘আভিজাত্য’ এবং মধ্যযুগীয় ফারসি ও আরবি গ্রন্থগুলিতে এর ব্যাপক ব্যবহার পাওয়া যায়।  পিটার বেনিয়ামিন গোল্ডেন লক্ষ্য করেন যে, খাতুন উপাধিটি গোগতর্কদের মধ্যে খাগনের স্ত্রীর উপাধি হিসাবে আবির্ভূত হয়েছিল এবং সোগডিয়ান xwāten "শাসকের স্ত্রী" এর কাছ থেকে ধার করা হয়েছিল। এর আগে, ব্রিটিশ প্রাচ্যবিদ জেরার্ড ক্লাউসন (১৮৯১-১৯৭৪) xa: tun '' লেডি 'ও' লাইক 'হিসাবে সংজ্ঞায়িত করেছিলেন এবং বলেছিলেন যে "সোগডিয়ান থেকে নেওয়া হয়েছে এতে কোনও যুক্তিসঙ্গত সন্দেহ নেই।  বিখ্যাত খাতুন    সনজীদা খাতুন  ফাহ্‌মিদা খাতুন  দৌলতুননেসা খাতুন  নুরুন্নেছা খাতুন বিদ্যাবিনোদিনী  আঁখি খাতুন  নীলিমা খাতুন  মুর্শিদা খাতুন  হালিমা খাতুন (রাজনীতিবিদ)  সাবিনা খাতুন  রাবেয়া খাতুন  মাহফুজা খাতুন  আজিজুন্নেসা খাতুন  হালিমা খাতুন  শরিফা খাতুন  মাহমুদা খাতুন সিদ্দিকা  রেহানা খাতুন  সাহারা খাতুন  সালমা খাতুন  আনোয়ারা খাতুন  শাফিয়া খাতুন  জোবেদা খাতুন  রিজিয়া খাতুন  সৈয়দা খাতুন  দায়ফা খাতুন  সাফিয়া খাতুন  হাফিজা খাতুন  শাহলা খাতুন  চামেলী খাতুন  খোদেজা খাতুন  মাসুদা খাতুন  মাহমুদা খাতুন  হাব্বা খাতুন  হাজেরা খাতুন  রাশিদা খাতুন  ফাহিমা খাতুন  কাজী খালেদা খাতুন  খাদিজা খাতুন শেফালী  আসমা খাতুন  রাবেয়া খাতুন তালুকদার  সুফিয়া খাতুন  দৌলতুন্নেছা খাতুন  মুফতি নুরুন্নেসা খাতুন  সায়েরা খাতুন  সালমা খাতুন (ট্রেন চালক)  মালিহা খাতুন  ফাহমিদা খাতুন (অর্থনীতিবিদ)  মরিয়ম খাতুন বিপাশা  মিতা খাতুন  মিনা খাতুন  সেলিমা খাতুন (বিবি)  আজমিরা খাতুন দোলা  বিবি জামাল খাতুন  জোবাইদা খাতুন  খায়রুন্নেসা খাতুন  তহুরা খাতুন   তথ্যসূত্র   বিষয়শ্রেণী:পদবিসমূহ বিষয়শ্রেণী:বাংলা ভাষার উপাধি বিষয়শ্রেণী:উপাধি বিষয়শ্রেণী:বাঙালি মুসলিম পদবি বিষয়শ্রেণী:অভিজাত উপাধি বিষয়শ্রেণী:বাংলাদেশে পদবি বিষয়শ্রেণী:পাকিস্তানে পদবি বিষয়শ্রেণী:তুর্ক জাতির ইতিহাস বিষয়শ্রেণী:তুর্কি শব্দ ও শব্দসমষ্টি বিষয়শ্রেণী:বাংলা শব্দ ও বাক্যাংশ বিষয়শ্রেণী:নারীদের সামাজিক শিরোনাম বিষয়শ্রেণী:মঙ্গোল সাম্রাজ্যের মহিলা
বিন্দু নানুভাই দেসাই (জন্ম: ১৭ই এপ্রিল ১৯৪১; শুধুমাত্র বিন্দু নামে বেশি পরিচিত) হলেন একজন ভারতীয় অভিনেত্রী, যিনি ১৯৭০-এর দশকের একজন জনপ্রিয় অভিনেত্রী ছিলেন। তিনি তাঁর চার দশক ধরে ব্যপ্ত অভিনয় জীবনে ১৬০টিরও বেশি চলচ্চিত্রে অভিনয় করেছেন, যার মধ্যে সাতটির  জন্যফিল্মফেয়ার পুরস্কারের জন্য মনোনয়ন পেয়েছিলেন। তিনি কটি পতঙ্গ (১৯৭০) -এ শবনম চরিত্রে এবং প্রেম চোপড়ার বিপরীতে তাঁর চলচ্চিত্রে অভিনয়ের জন্য সবচেয়ে বেশি স্মরণীয় হয়ে আছেন।   প্রারম্ভিক জীবন  বিন্দু ব্রিটিশ ভারতের বোম্বে রাজ্যের বালসাদ জেলার একটি ছোট্ট গ্রাম হনুমান ভাগড়ায় চলচ্চিত্র প্রযোজক নানুভাই দেসাই এবং জ্যোৎস্নার ঘরে জন্মগ্রহণ করেছিলেন। তিনি তাঁর ভাইবোনদের সাথেই তাঁর শৈশব অতিবাহিত করেছিলেন। যখন বিন্দুর বয়স মাত্র ১৩ বছর তখন তাঁর বাবা মারা যান এবং পরিবারের বড় মেয়ে হওয়ার কারণে অর্থ উপার্জনের বোঝা তাঁর কাঁধেই এসে পড়েছিল।   কর্মজীবন  বিন্দু ১৯৬২ সালে তাঁর প্রথম চলচ্চিত্র আনপড় এ কিরণ চরিত্রে অভিনয় করেছিলেন। ১৯৭৯ সালে তিনি ইত্তেফাক এ রেনুর চরিত্রে এবংদো রাস্তে তে নীলা চরিত্রে অভিনয় করেছিলেন। দুটি ছবিই বক্স-অফিসে জনপ্রিয় হয়েছিল এবং তারপরে বিন্দু এই দুটি চলচ্চিত্রে অভিনয়ের জন্য ফিল্মফেয়ার পুরস্কারের জন্য প্রথম মনোনয়ন পেয়েছিলেন। ১৯৭২ সালে, তিনি দাস্তান চলচ্চিত্রে মালা চরিত্রে অভিনয় করেছিলেন এবং এই চলচ্চিত্রটির জন্য ফিল্মফেয়ার পুরস্কারের জন্য তৃতীয় মনোনয়ন পেয়েছিলেন। ১৯৭২ সালে, বিন্দু অভিমান ছবিতে চিত্রা হিসাবে অভিনয় করেছিলেন। এই চলচ্চিত্রটিও উক্ত সময়ের বক্স-অফিসে জনপ্রিয়তা পেয়েছিল, সেই সময়ে বিন্দুর অভিনয় সকলের দ্বারা প্রশংসিত হয়েছিল। এই চলচ্চিত্রে তাঁর অভিনয় তাঁকে ফিল্মফেয়ার পুরস্কারের জন্য চতুর্থ মনোনয়ন পেতে সাহায্য করেছিল। তারপরে, ১৯৭৪ সালে, তিনি হবস নামক চলচ্চিত্রে কামিনী চরিত্রে এবং ইমতিহান এ রীতার চরিত্রে অভিনয় করেছিলেন। দুটি ছবিই বাণিজ্যিকভাবে সফল হয়েছিল এবং এর জন্য বিন্দু আরও দুটি ফিল্মফেয়ারের মনোনয়ন পেয়েছিলেন। ১৯৭৬ সালে তিনি অর্জুন পণ্ডিতের সরলা চরিত্রে অভিনয় করেছিলেন এবং যার জন্য তিনি ফিল্মফেয়ার পুরস্কারের জন্য সর্বশেষ মনোনয়ন পেয়েছিলেন। সর্বোপরি তিনি একজন দুর্দান্ত অভিনেত্রী। বিন্দু ১৯৬৯ সালে ইত্তেফাক এবং দো রাস্তে নামক দুটি চলচ্চিত্রে অভিনয়ের সুযোগ পান। অতঃপর তিনি শক্তি সামন্তের কটি পতঙ্গ (১৯৭০)-এর মধ্য দিয়ে তাঁর জীবনের সাফল্যের গল্প লিখেছেন।   ব্যক্তিগত জীবন  বিন্দু তাঁর শৈশবের বন্ধু এবং প্রতিবেশী চম্পকলাল জাভেরির সাথে বিবাহ বন্ধনে আবদ্ধ হয়েছিলেন। জানা যায় যে তাঁদের একটি সন্তান হয়েছিল, সে এখন মৃত। তিনি বর্তমানে পুনের কোরেগাঁও পার্কে থাকেন।   তথ্যসূত্র    বহিঃসংযোগ      বিষয়শ্রেণী:১৯৪১-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:সিজেএফবি পারফরম্যান্স পুরস্কার বিজয়ী বিষয়শ্রেণী:গুজরাতের অভিনেত্রী বিষয়শ্রেণী:গুজরাতি চলচ্চিত্র অভিনেত্রী বিষয়শ্রেণী:মালয়ালম চলচ্চিত্র অভিনেত্রী
অ্যালেসিয়া আফি ডিপল (জন্ম ১লা আগস্ট, ১৯৯৫) হলেন জন্মসূত্রে ইতালীয়, কিন্তু তিনি একজন টোগোলীয় আলপাইন স্কিয়ার। তিনি সোচি ২৯১৪ শীতকালীন অলিম্পিকে টোগোর হয়ে স্ল্যালম এবং জায়ান্ট স্ল্যালমে প্রতিদ্বন্দ্বিতা করেছিলেন। অ্যালেসিয়া শুরুতে ২০১১ এবং ২০১৩ সালের মধ্যে ভারতের হয়েও প্রতিদ্বন্দ্বিতা করেছিলেন, কিন্তু পরবর্তীতে তিনি টোগোর হয়ে প্রতিযোগিতায় চলে যান। যদিও সেই দেশের সাথে তাঁর কোনো পারিবারিক সম্পর্ক নেই, তবুও যাতে তিনি ২০১৪ সালের শীতকালীন অলিম্পিকে প্রতিদ্বন্দ্বিতা করার যোগ্যতা অর্জন করতে পারেন, সেই উদ্দেশ্যেই তাঁর স্থানান্তর। তাঁর এই দেশের প্রতিনিধিত্ব বেছে নেওয়ার আর একটি কারণ হল তাঁর বাবা টোগোতে একটি পোশাক কারখানার মালিক।   ব্যক্তিগত জীবন  অ্যালেসিয়া ইতালির ভেনেটো অঞ্চলে বেলুনোর পিভ ডি ক্যাডোরে জন্মগ্রহণ করেন। তাঁর পিতামাতা ইতালীয়। তিনি পরিবারের সাথে সান ভিটো ডি ক্যাডোরে থাকেন এবং অরঞ্জো ডি ক্যাডোরে লিসিও লিঙ্গুইস্টিকো ইউরোপো স্কুলে পড়াশোনা করেন।  অ্যালেসিয়া ইতালীয় স্কি ক্লাব কর্টিনা স্কি স্কুলের () স্কি প্রশিক্ষক হিসেবে কাজ করেন।   কর্মজীবন    ইতালি  ২০০৯ এবং ২০১০ সালের মধ্যে ইতালীয় শীতকালীন ক্রীড়া ফেডারেশনে নিবন্ধিত থাকাকালীন অ্যালেসিয়া তাঁর খেলোয়াড় জীবন শুরু করেন।   ভারত  অ্যালেসিয়া ২০১১ সালে ভারতের হয়ে আত্মপ্রকাশ করেন এবং ভারতের শীতকালীন গেমস ফেডারেশনে যোগদান করেন। তিনি ২০১৩ সাল পর্যন্ত ভারতের প্রতিনিধিত্ব করে এফআইএস প্রতিযোগিতা এবং ইতালিয়ান চ্যাম্পিয়নশিপে অংশ নিয়েছিলেন।   টোগো  অ্যালেসিয়া সোচিতে ২০১৪ সালের শীতকালীন অলিম্পিকে টোগোর প্রথম শীতকালীন অলিম্পিক দলের অংশ হিসাবে প্রতিদ্বন্দ্বিতা করেছেন। টোগোর সাথে তাঁর কোনো পারিবারিক বন্ধন না থাকলেও, তিনি শীতকালীন অলিম্পিকে অংশ নেওয়ার জন্য সেখানে একজন স্বাভাবিক নাগরিক হয়েছিলেন।  টোগো জাতীয় দলের হয়ে আত্মপ্রকাশ করার বিষয়ে অ্যালেসিয়া:  ১৮ই ফেব্রুয়ারী, অ্যালেসিয়া মোট ৩ মিনিট ২.৮০ সেকেন্ড সময় করে ৭৪ জন প্রতিযোগীর মধ্যে ৫৫তম অবস্থানে জায়েন্ট স্ল্যালম রেস শেষ করেন। তিনি প্রথম দৌড় শুরু করার পর স্ল্যালম রেস শেষ করেননি। তিনি সমাপনী অনুষ্ঠানে টোগোলীয় পতাকা বহন করেন।  তিনি ২০১৫ সালে এফআইএস আলপাইন স্কি ইউরোপা কাপ এবং ২০১৮ এফআইএস আলপাইন স্কি বিশ্বকাপেও অংশগ্রহণ করেছিলেন।   আলপাইন স্কিইং ফলাফল  সমস্ত ফলাফল ইন্টারন্যাশনাল স্কি ফেডারেশন (এফআইএস) থেকে প্রাপ্ত।   অলিম্পিক ফলাফল  বছর বয়স স্ল্যালম জায়েন্টস্ল্যালম সুপার জি উতরাই সম্মিলিত টিম ইভেন্ট ২০১৪ ১৮ ডিএনএফ ৩৩ - - - -   বিশ্বকাপের ফলাফল  মরশুম বয়স সামগ্রিকভাবে স্ল্যালম জায়েন্ট স্ল্যালম সুপার জি উতরাই সম্মিলিত ২০১৮ ২২ এনসি ডিএনএফ ১ ডিএনএফ ১ - - -   ইউরোপিয়ান কাপের ফলাফল  মরশুম বয়স সামগ্রিকভাবে স্ল্যালম জায়েন্ট স্ল্যালম সুপার-জি উতরাই সম্মিলিত ২০১৫ ১৯ - - ডিএনএফ ১ - - -   আরও দেখুন    ২০১৪ শীতকালীন অলিম্পিকে টোগো   তথ্যসূত্র    বহিঃসংযোগ    Alessia Dipol at the International Ski Federation  Alessia Dipol at the International Ski Federation      Alessia Dipol at Ski-DB Alpine Ski Database  বিষয়শ্রেণী:জীবিত ব্যক্তি বিষয়শ্রেণী:১৯৯৫-এ জন্ম
কারিয়া বাগাং (জন্ম: ২০ মার্চ ১৯৭৭)  একজন অরুণাচল প্রদেশের ভারতীয় রাজনীতিবিদ। CEO Arunachal Pradesh. List of contesting candidates   ২০১৪ সালের অরুণাচল প্রদেশ বিধানসভা নির্বাচনে শ্রীমতি বাগাং ছায়াংতাজো আসন থেকে ভারতীয় জাতীয় কংগ্রেসের প্রার্থী হয়ে বিনা প্রতিদ্বন্দ্বিতায় নির্বাচিত হয়েছিলেন। Assam Tribune. Congress wins 11 seats unopposed in Arunachal  ২৩ অক্টোবর ২০০৯-এ কারিয়া বাগাং ছায়াংতাজো আসনের প্রথম মহিলা বিধায়ক হন। তিনি অরুণাচল প্রদেশের দুই মহিলা বিধায়কের একজন। অন্য জন হলেন দাম্বুক আসনের থেকে নির্বাচিত শ্রীমতি গাম তায়েং।    আরো দেখুন  অরুণাচল প্রদেশ বিধানসভা    তথ্যসূত্র       বহিঃসংযোগ    কারিয়া বাগাং প্রোফাইল  কার্যা বাগাং এফবি  বিষয়শ্রেণী:১৯৭৭-এ জন্ম বিষয়শ্রেণী:জীবিত ব্যক্তি বিষয়শ্রেণী:অরুণাচল প্রদেশের ভারতীয় জাতীয় কংগ্রেসের রাজনীতিবিদ বিষয়শ্রেণী:অরুণাচল প্রদেশের তৃণমূল কংগ্রেসের রাজনীতিবিদ বিষয়শ্রেণী:অরুণাচল প্রদেশের পিপলস পার্টির রাজনীতিবিদ বিষয়শ্রেণী:অরুণাচল প্রদেশ বিধানসভার সদস্য ২০১৪-২০১৯ বিষয়শ্রেণী:অরুণাচল প্রদেশ বিধানসভার সদস্য ২০০৯-২০১৪ বিষয়শ্রেণী:অরুণাচল প্রদেশ বিধানসভার নারী সদস্য
বাংলাদেশ খেলাফত আন্দোলন হলো বাংলাদেশের একটি ইসলামপন্থী রাজনৈতিক দল। হাবিবুল্লাহ মিয়াজী এই দলের আমীর এবং ইউসুফ সাদেক হক্কানী মহাসচিব।  ইতিহাস ১৯৮১ সালে বাংলাদেশের রাষ্ট্রপতি নির্বাচনের প্রেক্ষাপটে মুহাম্মদুল্লাহ হাফেজ্জীর নেতৃত্বে দলটি প্রতিষ্ঠিত হয়।   আরও দেখুন   দেওবন্দি সংগঠনের তালিকা   তথ্যসূত্র   বিষয়শ্রেণী:মুহাম্মদুল্লাহ হাফেজ্জী বিষয়শ্রেণী:বাংলাদেশের রাজনৈতিক দল বিষয়শ্রেণী:বাংলাদেশ খেলাফত আন্দোলন বিষয়শ্রেণী:দেওবন্দি সংগঠন বিষয়শ্রেণী:১৯৮১-এ বাংলাদেশে প্রতিষ্ঠিত বিষয়শ্রেণী:বাংলাদেশের ইসলামি রাজনৈতিক দল
পূরণ কস্সপ () বা পূর্ণ কাশ্যপ () গৌতম বুদ্ধের সমসাময়িক একজন ভারতীয় অক্রিয়াবাদী দার্শনিক ছিলেন।   সংক্ষিপ্ত জীবনী  দীঘনিকায়ের সামঞ্ঞফলসুত্ত অনুসারে, পূরণ কস্সপ মগধের রাজা অজাতশত্রুর সমসাময়িক ছিলেন, কিন্তু ধম্মপদ অনুসারে, তিনি গৌতম বুদ্ধের জন্মের ষোল বছর পরে, কোশলের রাজধানী সাবত্থীর নিকটবর্তী কোন এক স্থানে জলে ডুবে আত্মহত্যা করেন,Bhaskar, Bhagchandra Jain (1972). Jainism in Buddhist Literature. Alok Prakashan: Nagpur. On-line http://jainfriends.tripod.com/books/jiblcontents.html. সেই দিক থেকে হিসেব করলে তিনি অজাতশত্রুর সময়ের পূর্বের দার্শনিক ছিলেন। টীকাকার বুদ্ধঘোষ তাকে অচেলক বা নগ্ন সন্ন্যাসী বলে বর্ণনা করেছেন।হালদার, মণিকুন্তলা (১৯৯৬) বৌদ্ধধর্মের ইতিহাস, প্রকাশক মহাবোধি বুক এজেন্সী, ৪এ, বঙ্কিম চ্যাটার্জী ষ্ট্রীট, কলিকাতা-৭৩, ISBN ৯৭৮-৯৩-৮০৩৩৬-৩৩-৬   দর্শন  সামঞ্ঞফলসুত্ত ও বুদ্ধঘোষের বর্ণনা অনুসারে, পূরণ কস্সপ অক্রিয়াবাদের প্রচারক ছিলেন।T. W. Rhys Davids, T.W. & William Stede (eds.) (1921-5). The Pali Text Society's Pali–English Dictionary. Chipstead: Pali Text Society. On-line version http://dsal.uchicago.edu/dictionaries/pali/. সূত্রকৃতাঙ্গ নামক জৈন গ্রন্থ অনুসারেও জানা যায় যে, পূরণ কস্সপ কর্মের নিষ্ক্রিয়তার তত্ত্বের শিক্ষাপ্রদান করতেন। টীকাভাষ্যকার শীলংকার তাকে অকারকবাদী বলে অভিহিত করেছেন। পূরণ কস্সপের মতানুসারে, দান ধ্যান, যজ্ঞ, দয়া, সত্যবাচন, সংযম প্রভৃতি সৎকার্য্যে যেমন পুণ্য হয় না, তেমনি মিথ্যাচার, প্রাণী হত্যা, চুরি, লুন্ঠন, পরস্ত্রীগমন ইত্যাদি মন্দ কাজেও তেমনি মানুষের পাপ হয় না। তার মতে এই সমস্ত কাজ দেহ করে ও দেহই তার ফলভোগ করে, সুকর্ম বা দুষ্কর্মে আত্মার কোনরকম কর্মফল হয় না।Thanissaro Bhikkhu (1997). Samaññaphala Sutta: The Fruits of the Contemplative Life (DN 2). On-line http://www.accesstoinsight.org/tipitaka/dn/dn.02.0.than.html. শীলংকার তার মতবাদকে সাংখ্য দর্শনের সঙ্গে তুলনা করলেও এই মতের সঙ্গে নচিকেতা ও ভরদ্বাজের আত্মার নিষ্ক্রিয়তা তত্ত্বের অধিক মিল রয়েছে। গৌতম বুদ্ধ কার্য্য-কারণ তত্ত্বের সমর্থক ছিলেন বলে এই মতকে সমর্থন করেননি। গৌতম বুদ্ধের অন্যতম প্রধান শিষ্য আনন্দ মক্খলি গোসালের অহেতুবাদ তত্ত্বকে পূরণ কস্সপের তত্ত্ব বলে উল্লেখ করেছেন।   তথ্যসূত্র    আরো পড়ুন   Ñāṇamoli, Bhikkhu (trans.) and Bhikkhu Bodhi (ed.) (2001). The Middle-Length Discourses of the Buddha: A Translation of the Majjhima Nikāya. Boston: Wisdom Publications. .  Walshe, Maurice O'Connell (trans.) (1995). The Long Discourses of the Buddha: A Translation of the Dīgha Nikāya. Somerville: Wisdom Publications. .  বিষয়শ্রেণী:অজ্ঞেয়বাদ বিষয়শ্রেণী:ভারতীয় দার্শনিক বিষয়শ্রেণী:আধ্যাত্মিক শিক্ষক বিষয়শ্রেণী:খ্রিস্টপূর্ব ৬ষ্ঠ শতাব্দীর হিন্দু বিষয়শ্রেণী:খ্রিস্টপূর্ব ৬ষ্ঠ শতাব্দীর ভারতীয় দার্শনিক
বি-আর পাওয়ারজেন লিমিটেড (বিআরপিএল) হলো বাংলাদেশ সরকারের একটি সংবিধিবদ্ধ সরকারি সংস্থা, যার কার্যক্রম হলো বাংলাদেশের ঘরে ঘরে বিদ্যুৎ পৌছে দেওয়া। ২০১০ সালে বাংলাদেশ বিদ্যুৎ উন্নয়ন বোর্ড(বিপিডিবি) এবং রুরাল পাওয়ার কোম্পানী লিমিটেড(আরপিসিএল) এর যৌথ উদ্যোগে এটি প্রতিষ্ঠিত হয়। এর প্রধান কার্যালয় ঢাকাতে অবস্থিত।   ইতিহাস ও গঠন   বি-আর পাওয়ারজেন লিমিটেড (বিআরপিএল) বাংলাদেশের রাষ্ট্রীয় মালিকানাধীন বিদ্যুৎ উৎপাদন কারী প্রতিষ্ঠান। ১৯৯৪ সালের কোম্পানি আইন অনুযায়ী গঠিত একটি পাবলিক লিমিটেড কোম্পানি যাহা সরকারের ভিশন বাস্তবায়নকল্পে ও ঘরে ঘরে বিদ্যুৎ পৌছানোর অঙ্গীকার পূরণের লক্ষ্যে নিরলস ভাবে বিদ্যুৎ উৎপাদন করে যাচ্ছে। বাংলাদেশ বিদ্যুৎ উন্নয়ন বোর্ড (বাবিউবো) ও রুরাল পাওয়ার কোম্পানী লিমিটেড (আরপিসিএল) এর যৌথ উদ্যোগে সমঅংশীদারিত্বের ভিত্তিতে ২০১০ সালের ১০ নভেম্বর যৌথ মূলধনী কোম্পানি ও ফার্মসমূহের নিবদ্ধক এর দপ্তর হতে বিআরপিএল নিবন্ধিত হয়।   বি-আর পাওয়ারজেন লিমিটেড (বিআরপিএল) বিদ্যুৎ উৎপাদন করে তা জাতীয় গ্রীডে সরবরাহ করে আসছে। উন্নয়নশীল বাংলাদেশ বিনির্মানে বি-আর পাওয়ারজেন লিমিটেড (বিআরপিএল) বিদ্যুৎ উৎপাদন করে সরকারের উন্নয়ন অগ্রযাত্রায় উল্লেখ যোগ্য অবদান রেখে চলেছে।    বিদ্যুৎকেন্দ্র সমূহ     কড্ডা ১৫০ মেগাওয়াট বিদ্যুৎ কেন্দ্র  মিরসরাই ১৫০ মেগাওয়াট বিদ্যুৎ কেন্দ্র  শ্রীপুর ১৫০ মেগাওয়াট বিদ্যুৎ কেন্দ্র   মাদারগঞ্জ ১০০ মেগাওয়াট সোলার বিদ্যুৎ কেন্দ্র    আরো দেখুন    বিদ্যুৎ, জ্বালানি ও খনিজ সম্পদ মন্ত্রণালয়   বাংলাদেশ পল্লী বিদ্যুতায়ন বোর্ড  রুরাল পাওয়ার কোম্পানী লিমিটেড   তথ্যসূত্র   বিষয়শ্রেণী:বাংলাদেশে শক্তি বিষয়শ্রেণী:বাংলাদেশের বিদ্যুৎ উৎপাদন কেন্দ্র বিষয়শ্রেণী:বাংলাদেশের বিদ্যুৎ কোম্পানি
আহমদ ইবনে মুহাম্মাদ ইবনে আজিবা আল-হাসানি ( ;১৭৪৭-১৮০৯) ১৮ শতকের একজন সুন্নি দারকাওয়া সুফি বংশের প্রভাবশালী পণ্ডিত এবং কবি ছিলেন।    জীবনী  তিনি মরক্কোর ভূমধ্যসাগরীয় উপকূলে তানজাহ থেকে তেতুয়ান পর্যন্ত বসবাসকারী আঞ্জরা উপজাতির শরিফ পরিবারে জন্মগ্রহণ করেছিলেন। শৈশবেই তিনি জ্ঞানের প্রতি ভালবাসা গড়ে তুলেছিলেন। তিনি শিশুকালে কুরআন মুখস্থ করেছিলেন এবং আরবি ব্যাকরণ, ধর্মীয় নীতিশাস্ত্র, কবিতা, কোরআন তেলাওয়াত এবং তাফসির ইত্যাদি বিষয়গুলি অধ্যয়ন করেছিলেন। যখন তার বয়স আঠারো বছর হয়, তখন তিনি বাড়ি ছেড়েছিলেন এবং সিদি মুহাম্মাদ আল-সুসি আল-সামলালির তত্ত্বাবধানে কাসর আল-কবিরে বহির্বিশ্বের জ্ঞানের অধ্যয়ন শুরু করেছিলেন। এখানেই তিনি বিজ্ঞান, শিল্প, দর্শন, আইন এবং কুরআনের ব্যাখ্যা নিয়ে গভীরভাবে অধ্যয়ন করন। তিনি মোহাম্মদ আল-তাউদি ইবনে সুদা, বেন্নানি এবং এল-ওয়ারজাজির সাথে অধ্যয়নের জন্য ফেসে যান এবং ১২০৮ হিজরিতে (১৭৯৩) নতুন সুফি তরিকা দারকাওয়িয়ায় যোগদান করেন। তিনি দারকাওয়িয়ার জবালা অঞ্চলের উত্তরাঞ্চলের প্রতিনিধি নিযুক্ত হন। তিনি তার প্রায় পুরো জীবন তেতুয়ানের আশেপাশে কাটিয়েছেন। আহমদ ১২২৪ হিজরিতে (১৮০৯) প্লেগে আক্রান্ত হয়ে মারা যান। তিনি একটি আত্মজীবনী, আল-ফাহরাসা সহ ত্রিশটিরও বেশি বইয়ের লেখক।   বইসমূহ   তাফসির ইবনে আজিবা: কুরআনের ব্যাখ্যা  দ্য বুক অফ অ্যাসেনশন  আল-উমদা ফি শারহ আল-বুরদা  আল-দুরার আল-মুতানাথিরা ফি তাওজিহ আল-কিরাআত আল-মুতাওয়াতিরা  ইক্বাআ আল-হিমাম ফি শারহ আল-হিকাম  আত্মজীবনী: আহমাদ ইবনে আজিবা, ফাহরাসাত আল-আলিম আল-রব্বানী সাইয়্যিদী আহমদ ইবনে মুহাম্মাদ ইবনে আজিবা আল-হাসানী।    তথ্যসূত্র   বিষয়শ্রেণী:সুফি সাধক বিষয়শ্রেণী:মুসলিম পণ্ডিত বিষয়শ্রেণী:মুসলিম লেখক বিষয়শ্রেণী:আশআরি ব্যক্তি বিষয়শ্রেণী:সুন্নি মুসলিম পণ্ডিত বিষয়শ্রেণী:সুন্নি ইমাম বিষয়শ্রেণী:সুন্নি সুফি বিষয়শ্রেণী:মুজাদ্দিদ বিষয়শ্রেণী:মুফাসসির বিষয়শ্রেণী:মরক্কী সুফি লেখক বিষয়শ্রেণী:১৭৪৭-এ জন্ম বিষয়শ্রেণী:১৮০৯-এ মৃত্যু
thumb|২০০৭ সালে অ্যান্ডারসন জ্যানেট অ্যান্ডারসন (৬ ডিসেম্বর ১৯৪৯ - ৬ ফেব্রুয়ারি ২০২৩) লেবার পার্টির একজন ব্রিটিশ রাজনীতিবিদ ছিলেন। তিনি ১৯৯২ থেকে ২০১০ পর্যন্ত রোসেনডেল এবং ডারওয়েনের সংসদ সদস্য (এমপি) ছিলেন, যখন তিনি তার আসনটি হারান। তিনি ১৯৯৮ থেকে ২০০১ পর্যন্ত পর্যটন মন্ত্রী ছিলেন, একটি সময়কাল যার মধ্যে ২০০১ যুক্তরাজ্যের পা-এন্ড-মাউথ প্রাদুর্ভাব অন্তর্ভুক্ত ছিল। ২০০৯ ইউনাইটেড কিংডম পার্লামেন্টারি খরচ কেলেঙ্কারিতে, তিনি যে যাত্রা করেননি তার জন্য খরচ দাবি করেছেন।  অ্যান্ডারসন ১৯৪৯ সালে নিউক্যাসল আপন টাইনে জন্মগ্রহণ করেন। তার বাবা, টম অ্যান্ডারসন, লেবার পার্টির এজেন্ট ছিলেন; তার মা তাদের স্থানীয় মেথডিস্ট চার্চে একজন অর্গানিস্ট ছিলেন। তিনি ট্রোব্রিজ গার্লস হাই স্কুলে (বর্তমানে দ্য জন অফ গন্ট স্কুল ) এবং দক্ষিণ গ্লুচেস্টারশায়ারের কিংসউডের কিংসউড গ্রামার স্কুলে শিক্ষিত হন। তিনি সেন্ট্রাল লন্ডনের পলিটেকনিকে এবং ইউনিভার্সিটি ডি ন্যান্টেস,  এবং ভাষা ও ব্যবসায়িক অধ্যয়ন অধ্যয়ন করেন।  অ্যান্ডারসন ৬ ফেব্রুয়ারি ২০২৩ তারিখে ৭৩ বছর বয়সে মারা যান।   তথ্যসূত্র   বহিঃসংযোগ  Janet Anderson MP official site  ePolitix.com – Janet Anderson MP  Guardian Unlimited Politics – Ask Aristotle: Janet Anderson MP  TheyWorkForYou.com – Janet Anderson MP  The Public Whip – Janet Anderson MP voting record  BBC Politics – Janet Anderson MP  With Humble Duty Reports... – A daily message to Her Majesty the Queen    Profile at Parliament of the United Kingdom    বিষয়শ্রেণী:যুক্তরাজ্যের সংসদ সদস্য ২০০৫-২০১০ বিষয়শ্রেণী:যুক্তরাজ্যের সংসদ সদস্য ২০০১-২০০৫ বিষয়শ্রেণী:যুক্তরাজ্যের সংসদ সদস্য ১৯৯৭-২০০১ বিষয়শ্রেণী:যুক্তরাজ্যের সংসদ সদস্য ১৯৯২-১৯৯৭ বিষয়শ্রেণী:ল্যাঙ্কাশায়ারের নির্বাচনী এলাকা থেকে যুক্তরাজ্যের সংসদ সদস্য বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:ইংল্যান্ডের নির্বাচনী এলাকা থেকে যুক্তরাজ্যের নারী সংসদ সদস্য বিষয়শ্রেণী:২১শ শতাব্দীর ইংরেজ নারী রাজনীতিবিদ বিষয়শ্রেণী:২০শ শতাব্দীর ইংরেজ নারী রাজনীতিবিদ বিষয়শ্রেণী:২০২৩-এ মৃত্যু বিষয়শ্রেণী:১৯৪৯-এ জন্ম